**Ard privirile de Crăciun**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ard străzile

și blocurile ard

timpul

ți se topește pe mână

și floarea

îți miroase privirea

până pe trotuarul

zilei acesteia ce-ți fuge

de sub picioare

umbra lăsându-ți

sub o ciupercă de

lumină

ard privirile

și ochii îți ard

și mersul

și statul

de vorbă-n oraș

coloane de raze

se ridică spre cer

într-un curcubeu de lumini

ce-ți fură privirea

topită pe mână

sărbătoarea

ne prinde pe toți

sub streașina ochilor

ascunși

să privească

e sărbătoarea întâlnirii

omului

cu cerul

e sărbătoarea înfrățirii

ființei umane

cu Creatorul său

pace și bunăvoință

între oamenii plăcuți Lui

și

sărbători fericite

tuturor ființelor umane

de pe

planeta Terra

23-12-2015 Mănăștur Cluj—Napoca